Pointe-Noire

Pointe-Noire er den nest største byen i Kongo-Brazzaville. Byen ble grunnlagt 22. mai 1922. I 2005 var det 663 400 innbyggere i byen. Fra 2004 er Pointe-Noire et  eget bydepartement. Før dette lå byen i regionen Kouilou.

Byen ligger ved Atlanterhavet, nord for grensen til den angolanske eksklaven Cabinda. Pointe-Noire var hovedstaden i Kongo mellom 1950 og 1958.

Infrastruktur 
Pointe-Noire har den største flyplassen i Kongo, og er en viktig havneby der det blant annet skipes ut tømmer, olje, bomull og palmeolje. Byen brukes også som havneby for nabolandene.

Navnet 
Pointe-Noires navn stammer fra portugisiske sjøfarere som så svarte klipper ytterst på en odde her i 1484. Fra da av ble Pointe Noire, eller egentlig Punta Negra («svart punkt»), et maritimt referansepunkt.

Byer i Republikken Kongo
Republikken Kongos departementer